- प्रदेश में कुरजां खींचन का प्रतीक चिन्ह बनी हुई है। इन विदेशी मेहमानों को रोजाना बारह क्विन्टल ज्वार खिलाई जाती है। पक्षी बढ़ने के साथ इसकी मात्रा भी बढ़ाई जाती है। कुरजां के लिए दाना-पानी की व्यवस्था खींचन का जैन समाज करता है। कई बार अन्य समाज के लोग भी दिल खोलकर मदद करते है। खींचन में हजारों कुरजां के एक साथ दाना चुगने के लिए बनाए गए चुग्गाघर का आकार भी इस बार ग्रामीणों के सहयोग से दो गुना कर दिया गया है। गांव के लोग सामूहिक रूप से इन मेहमानों की सुरक्षा करते है। इस गांव के आसपास आजतक किसी कुरजां का शिकार नहीं हो पाया है। वहीं घायल या बीमार पक्षियों के इलाज की भी अलग से विशेष व्यवस्था की हुई है।